标题：周氏忠孝堂
弁言
吾族谱牒清光绪间族祖益三公、浩渺公次第修创成谱。明国二十六年续修，本通铺之意，七七卢沟桥事变，战祸兴起，家乡沦陷，敌寇肆虐荡产离析，谱帙散佚无存，联明叔慨叹尤深尝谆谆嘱余曰，昔年心血，付之煨烬，其累世书香，忠孝悌传家，亲亲长长，不可无谱，汝当倡议修之，未敢竞辞其。修谱以来至今八十九年矣，多数族人不知自己支系房下经阖公议，重修宗谱修纂者弟立南公立亚公立梧公立中公，编纂者叔增尧公协修者族祖仪文公。走访四方，觅得残谱一部天佑也，修谱之难者世绪也，年湮代远，无法稽考寻家耄访遗老寒暑无间，孜孜弗倦，阅其谱者，当思修纂之苦心也。
世系不明不书，没有男孩只有女孩，招婿养老女婿改名换姓，赡养终身永不改者事宜徒权一对夫妇，只生一个孩子男女都一样明文规定一样看待。
居淮七二公与兄七一公，早有合谱之议，谓有难合之处，其议遂罢，今复提议合为一谱矣，家乘修明支系攸分长幼有序，孝友烟睦之风，世世永传致仕他乡，迁居外地疏略，遗漏者嗣后重修时增订补辍之，统宗有绪也，是所希焉，谱事告成用记始末亦修纂者之幸也。  家谱截图壬申年孟秋天清节廿一世孙存祥谨识
堂号由来说明
我族堂号已知有三：
1.
世德堂：诗经有“世德作求”句。我族系出于姬，文王以德化民王天下，堂名世德以记先祖之功；
2.
爱莲堂：宋代名儒敦颐公，字茂叔号濂溪居士，德高望重于当代，敕封其堂号为爱莲堂；
3.
忠孝堂：缘十世之文炜公，于明末以知州职守商州，城陷殉职。其幼子元生公亦以身殉。后诰封忠孝堂。
另外尚有汝南堂、濂溪堂之传说。
我族原为爱莲堂，后因文炜公父子勋绩，诰封忠孝堂，现仍为忠孝堂。
周氏重修草谱原序
周氏七一公裔吾乡之望族也其十六裔志南公与余有总角好阅数十年至道光丁亥公与余年俱臻耆艾矣公忽持卷一帙示余见其泥涂残损不任翻阅询之知为宗谱一书也其中字迹可寻认者仅存三世余悉濒没公慨叹久之余亦为之惋惜先是公之子   江从余游每于月夕花朝畅谈今古时及周氏宗派某某公或（）胶庠或饩类宫虽阀阅未广而累业书香亦相传勿替洵与忠孝第一门并峙淮阴无如沦桑纪变谱牒沦亡   子慈孙其唤奈何所    幸往不可追数典或至忘祖而来犹可续翼谋足以贻孙余佩公继述心诚爱    巅末弁数言于篇首以志公之笃行敢云乎序哉
道光丁亥年十月望日乡愚弟万镛松巢氏拜记  字辈
重修草谱序
吾家始祖七一公于有元之季世由姑苏迁淮世居清河之旧县支派殷繁书香传世代有伟人迨我朝乾隆年间叠被水患县治移驻清江浦我族亦由是荡析离居矣有迁居黄家桥者有迁居王营北八角亭者有迁居安东界者且有迁居徐之宿邑者吾本支则迁居旧县上之吴城北岸古名     头散处愈远其音问往来愈不通至吾世黄水弥漫复遭濒荡前遗谱牒残废鲜存吾所可记忆者仅碱支亦仅三世远如八角亭一支尚知名讳通往来而黄家桥宿迁县数支不独里居莫识即名讳亦无闻尚何以分昭穆乎惟望吾后世子孙有能考补存者令将可纪之三世上自吾曾祖轼公叔曾祖又公静公分为三大支八角亭一支另为一派草例成帙而黄家桥宿迁县各支暂为阙疑以俟将来呈数典望祖之愆吾能免乎哉庶几失之于前或可收之于后耳袁江万松巢先生为吾悯而序之吾因溯其源委亦缀数言以见吾志
道光丁亥年冬月上旬十六世孙以恒谨识
光绪戊寅岁予家谱事成偶游于周氏之说莲书屋说莲主人蓝溪正读姓氏考见其案头一帙展阅之乃周氏之草谱也是知其系出汝南世德相承来淮数百年传世十有八矣谈叙间告予有修谱之意问序於予予曰家之谱犹夫国之史也欲为之序非杜林班马之才未有不贻笑方家者予敢当乎哉主人复垦予予辞不得因请即以谈叙数言书之于简光绪四年戊寅春三月吉日
庭赵烁夫拜撰
原序
吾族自苏迁淮传闻有七七公之说散处淮海之间其隶籍可籍者唯吾族与七二公裔姓则同而谱则异由来久矣光绪丁丑年七二公裔忠孝第中蔚堂公与余有通谱之议当时颇各欣然嗣缘迁淮以来即未合谱一旦合之恐户口繁多将有龃龉难合之处遂罢议余因虑吾族之日就遗忘也合族议以修之其黄家桥宿迁县各支未及入谱者徐以俟之爰复叙其后曰称宗谱者水源木本义取统宗也谱中书名临文不讳也纪行也列所以序齿也记出身所以贵贵也记生卒而长幼以辨祭日之礼可举也曰配曰继所以重故体也妄有子而后书母因子贵之义也生女不书女以从人者也为人后者不两系兼祧者两系所以明嗣续也纪殇礼制有殇服也远出者记迁徒者所以备考也案以明之恐误将来也墓地不尽载传世久远湮没者多也人谱之岁古无正文或云既冠或云成丁令虽初生亦载入取备也抱养之子不书以婿为子不书恐乱宗也嗣后定以三十年一修免致久远难稽也斯役也总校者十八世裔文彩分校者十九世裔慕或之绪襄理者十九世裔之椿之冕二十世裔然
光绪四年清和月上旬十八世裔佩琳谨识
序
古人辑录宗系之举第俾子孙不忘所自也将使曩德之懿一披阅而如见而贤者有所法不肖者亦知     傀则既以存先人而亦所以示启诱宗族之至意也我邑地疾民鲜求所谓合族而处深明宗法者盖      然丁氏吴氏各守世系昭穆不紊虽饥馑丧乱流离荡析之不能自存而敬宗收族蔼然可慕则辑录宗谱之功巨也周生效曾从余讲艺之暇辄欷歔其谱牒未修而深以先代遗行与夫族姓支派历久废坠为    爰秉其尊人开文公之命重加增订散失者搜葺之遗佚者补缀之因兼乎创久乃蒇事世系不明不书养子不书赘婿不书所以示   也刊既成乞于余余嘉其善成父志为周氏贤子孙乃谨略其世次以见毓孕之昌由于世德之远而效曾之承前启后其苦心为尤不可没也按周氏系出宋儒爱莲公元季之乱七二公与兄七一公自苏州阊门避居清河是为迁淮之始祖六传至明武宗时而有卿贰公兄弟卿贰公以破贼积功累擢兵部侍郎兄大令公由山东丞宰惠民捐俸赈饥全活甚众以故又四传忠烈公生焉公明末守商州城破罢贼不屈与子元生同时死夫承累世丰功硕德之后榜沛郁结至于一泄天之所以厚之者何如也虽然名裔弗振浸为    走者比比矣而公父子独以刚伉之节光大先德虽天之厚要亦公父子之自为也公兄弟五人文贵文郁三即公次文焕文藻贵生延生人
国朝为诸生郁无子焕生裾生祜生恺生藻生延生春生松生与生若大生遂生广生元生则烈公所生也延生公嗣郁公后生诰公为诸生三传至师淹公以诸生遇事勇为重建忠烈公祠皆其力此即效曾之嫡系也一四世光熏公明经不仕著有仪礼汇编夏小正集注是为延生公三子训之后与效曾同祖延生公而焕公藻公忠烈公之后亦皆以读书世其家盖自迁淮始祖迄于效曾所生历世以及念馀沐浴先人之泽以寝昌寝炽而忠臣孝子鸿生巨卿与夫可敬可哀之贤母节嫠至于不可殚述苟非作美在前其乌能秉乘克善至于如斯之极哉效曾以弧力     承是役使夫后之承周氏之裔者群晓然先人之嘉言懿行具可绍述则益勉为贤不敢为不肖焉是朴    承是役者之功也岂惟善成父志可贵也哉
光绪三十年甲辰季冬月吉日邑人王登云谨识于渔沟之临川讲舍
南清河周氏支谱序
闻之礼贵敬宗书言睦族木本水源之大义其不可等诸弁髦也旧矣然支庶蕃衍迁徒靡常历世既久缘起不知名讳莫辨使无以统之   则本支视为异类骨肉侪于路人虽欲敬之睦之而其道无由谱系之所关顾不重哉吾族郡启汝南系出于姬勋业隆于汉道学大于宋节烈显于明其他经文纬武代有伟人斯固朝廷之端非徙家乘之光也惜乎年湮地远谱牒无稽必欲牵合附会则绍威假江东之称崇韬拜汾阳之墓华胃遥遥徙为识者所羞耳故舍远求近事必有徵仿别子为祖之谊则以七二公为之始夫别子有三始迁之说居其一公之由苏迁清初居旧治之西至三世而两派分传辗转迁移不常厥居今且散满四境所在多有际此族姓浩繁恶可无谱以相统属余尝有志于此辄以四方设帐旅食依人而未逮今幸长房十八世孙焕卿命其子效曾采访本支为详编叙付诸剞劂巳订成书次房十七世孙子平十八世孙吉人踵行其事详考本房缮尽稿本将付手民乃以其谱就商于余余见而题之亦即编次近支以著于册所窃慨者开
国之初吾族颇称多士济济黉官食饩游庠几子无案不有且去始祖之时又近二百年老成人尚有典型使其早为编辑徵文考献较有原委乃前人易为而不为偏以其难为者贻我后人倘亦惮其难而曰姑俟来者后之视今亦犹今之视昔不且传之愈久而愈患无徵乎追念及此窃叹数子创始之     巨编纂之苦心其为功于前人殊非浅鲜也镌刻既竣将订成书族人佥曰是不可以无序顾念始祖之称义必有据吾始祖之以七二称也先世传述略而弗详有谓公为七房仲子当元季世而来于清其然乎其不然乎事馀五百年旧绪茫茫固不敢臆为断也余姑即创修之难与始事之勤而述其崖略如此
光绪三十一年岁次旃蒙大荒落十八世孙渺沭手敬书于寒食之前三日
十七世孙   秀之  礼   松年   贯之鉴定     政之   培之   连爵鉴修
十八世孙   渺总纂    浩渺协纂     云潞  培厚  鼎声编叙    砚田   云源采访
井田    和钧   浩渺校正     鸿薰    龙骧    永详誉缮
周氏支谱次房列传
录县志心虚公传         读书略章句言笑不苟人称为周夫子崇祯初以乡贡任长寿县丞寻摄邑事雪    平讼民服其明有暮夜馈金者世荣叹曰吾因毋以求禄此物何为至于我叱之去迁思恩府经历以地多瘴不能奉母遂告归
录县志左民公附传          旧志文苑中又有周   廪生汤如漪岁贡生周宜恩贡生天资高秀而恬静和雅多内行如漪聪强富赡力学不倦后进多从之游从游至偏邑中矣宜尤攻苦潜心五十余年三人者名相   也
公见长房世表以上俱县志原文